Πρόταση κανονισμού (ΕΚ) του Συμβουλίου σχετικά με την αναγνώριση στην ενδοκοινοτική κυκλοφορία του διακριτικού σήματος του κράτους μέλους ταξινόμησης των μηχανοκίνητων οχημάτων και των ρυμουλκουμένων τους (97/C 290/02) (Κείμενο που παρουσίαζει ενδιαφέρον για τον ΕΟΧ) COM(97) 366 τελικό - 97/0199 (SYN)

(Υποβλήθηκε από την Επιτροπή στις 15 Ιουλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη ίδρυσης της Ευρωπαϊκής Κοινότητας, και ιδίως το άρθρο 75 παράγραφος 1 στοιχείο δ),

την πρόταση της Επιτροπής, η οποία αποφασίζει σύμφωνα με τη διαδικασία του άρθρου 189 Γ της συνθήκης και σε συνεργασία με το Ευρωπαϊκό Κοινοβούλιο,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η Κοινότητα έχει λάβει ορισμένα μέτρα με σκοπό την ολοκλήρωση της εσωτερικής αγοράς, η οποία περιλαμβάνει ένα χώρο χωρίς εσωτερικά σύνορα όπου εξασφαλίζεται με βάση τη συνθήκη η ελεύθερη κυκλοφορία εμπορευμάτων, προσώπων, υπηρεσιών και κεφαλαίων 7

ότι αρκετά κράτη μέλη είναι συμβαλλόμενα μέρη της σύμβασης της Βιέννης του 1968 για την οδική κυκλοφορία, της οποίας το άρθρο 37 προβλέπει ότι όλα τα οχήματα σε διεθνή κυκλοφορία πρέπει να φέρουν στο πίσω μέρος, εκτός από τον αριθμό κυκλοφορίας, το διακριτικό σήμα της χώρας στην οποία είναι ταξινομημένα 7 ότι η σύνθεση και οι τρόποι εναπόθεσης του διακριτικού σήματος πρέπει να ανταποκρίνονται στις διατάξεις του παραρτήματος 3 της σύμβασης 7

ότι η Κοινότητα δεν είναι συμβαλλόμενο μέρος της σύμβασης και ότι ορισμένα από τα κράτη μέλη της προτάσσουν τις διατάξεις του άρθρου 37 της σύμβασης 7 ότι επομένως τα εν λόγω κράτη μέλη απαιτούν τα οχήματα που προέρχονται από άλλα κράτη μέλη να φέρουν το διακριτικό σήμα που προβλέπεται στο παράρτημα 3 της σύμβασης της Βιέννης 7 ότι αυτά τα κράτη μέλη δεν αναγνωρίζουν άλλα διακριτικά σήματα όπως αυτά που υπάρχουν στις πινακίδες κυκλοφορίας τα οποία, παρόλο που δείχνουν το κράτος μέλος ταξινόμησης του οχήματος, δεν είναι σύμφωνα προς το παράρτημα 3 της σύμβασης της Βιέννης 7

ότι αρκετά κράτη μέλη έχουν καθιερώσει ένα μοντέλο πινακίδας κυκλοφορίας το οποίο φέρει, στο αριστερό άκρο του αριθμού κυκλοφορίας, ένα χώρο κυανού χρώματος που έχει αφενός τους 12 κίτρινους αστέρες παραπέμποντας στην ευρωπαϊκή σημαία και αφετέρου το διακριτικό σήμα του κράτους μέλους ταξινόμησης 7 ότι το εν λόγω διακριτικό σήμα ανταποκρίνεται, όσον αφορά τις ενδοκοινοτικές μεταφορές, στους στόχους αναγνώρισης του κράτους ταξινόμησης που αναφέρονται στο άρθρο 37 της σύμβασης της Βιέννης 7

ότι επομένως είναι αναγκαίο τα κράτη μέλη που απαιτούν από τα οχήματα που προέρχονται από άλλα κράτη μέλη να φέρουν το διακριτικό σήμα του κράτους ταξινόμησης, να αναγνωρίζουν επίσης το σήμα όπως αυτό προβλέπεται στο παράρτημα του κανονισμού.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τους σκοπούς του παρόντος κανονισμού, νοείται ως:

1. διακριτικό σήμα ταξινόμησης: ένα σύνολο αποτελούμενο από έναν έως τρείς κεφαλαίους λατινικούς χαρακτήρες που υποδεικνύνουν το κράτος μέλος όπου έχει ταξινομηθεί το όχημα, όπως ορίζεται στο παράρτημα 7

2. όχημα: κάθε μηχανοκίνητο όχημα, όπως αυτό ορίζεται στην:

- οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους όπως τροποποιήθηκε (1),

- οδηγία 92/61/ΕΟΚ του Συμβούλιου, της 30ής Ιουνίου 1992, για την έγκριση τύπου των δίκυκλων ή τρίκυκλων μηχανοκίνητων οχημάτων (2).

Άρθρο 2

Ο παρών κανονισμός ισχύει για όλα τα μηχανοκίνητα οχήματα που είναι ταξινομημένα στα κράτη μέλη και κυκλοφορούν στην Κοινότητα.

Άρθρο 3

Τα κράτη μέλη, τα οποία απαιτούν τα οχήματα που είναι ταξινομημένα σε άλλο κράτος μέλος να φέρουν διακριτικό σήμα ταξινόμησης όταν κυκλοφορούν στην επικράτειά τους, αναγωρίζουν το διακριτικό σήμα ταξινόμησης που εναποτίθεται σύμφωνα με τις προδιαγραφές του παραρτήματος του παρόντος κανονισμού.

Άρθρο 4

Τα κράτη μέλη καθορίζουν το καθεστώς των κυρώσεων που ισχύουν σε περίπτωση παραβίασης των διατάξεων του παρόντος κανονισμού, και λαμβάνου όλα τα αναγκαία μέτρα για να εξασφαλίσουν την εφαρμογή τους. Οι κυρώσεις πρέπει να είναι αποτελεσματικές, ανάλογες και αποτρεπτικές. Τα κράτη μέλη κοινοποιούν τις ανωτέρω διατάξεις στην Επιτροπή το αργότερο στις . . ., καθώς και κάθε σχετική μεταγενέστερη τροποποίηση το συντομώτερο δυνατόν.

Άρθρο 5

Ο παρών κανονισμός τίθεται σε ισχύ την εικοστή ημέρα από τη δημοσίευσή του στην ΕΕΕΚ.

Ο παρών κανονισμός είναι υποχρεωτικός ως προς όλα τα μέρη του και εφαρμόζεται απ' ευθείας σε όλα τα κράτη μέλη.

(1) Οδηγία 96/79/ΕΚ του Συμβουλίου (ΕΕ L 18 της 21. 1. 1997, σ. 7).

(2) ΕΕ L 225 της 10. 8. 1992, σ. 72.

ΠΑΡΑΡΤΗΜΑ

ΠΡΟΔΙΑΓΡΑΦΕΣ ΕΝΑΠΟΘΕΣΗΣ, ΣΤΟ ΑΡΙΣΤΕΡΟ ΑΚΡΟ ΤΗΣ ΠΙΝΑΚΙΔΑΣ ΚΥΚΛΟΦΟΡΙΑΣ, ΤΟΥ ΔΙΑΚΡΙΤΙΚΟΥ ΣΗΜΑΤΟΣ ΤΟΥ ΚΡΑΤΟΣ ΜΕΛΟΥΣ ΤΑΞΙΝΟΜΗΣΗΣ

>ΑΝΑΦΟΡΑ ΣΕ ΓΡΑΦΗΚΟ>

Χρώματα:

1) Αντανακλαστικό φόντο κυανού χρώματος

(αναφορά Munsell 5,9 pb 3,4/15,1).

2) Δώδεκα αντανακλαστικούς κίτρινους αστέρες

3) Αντανακλαστικό διακριτικό σήμα του κράτους μέλους ταξινόμησης, λευκού χρώματος ή κίτρινου, παρεμφερούς του φόντου της πινακίδας κυκλοφορίας στην οποία έχει εναποτεθεί

Σύνθεση και διαστάσεις:

1) Κυανό φόντο >ΘΕΣΗ ΠΗΝΑΚΑ>

2) Δώδεκα αστέρες, τα κέντρα των οποίων κείνται σε ακτίνα 15 mm 7 απόσταση μεταξύ δύο αντιδιαμετρικών κορυφών του ιδίου άστρου = 4 έως 5 mm

3) Διακριτικό σήμα του κράτους μέλους ταξινόμησης

>ΘΕΣΗ ΠΗΝΑΚΑ>

Οι ανωτέρω διαστάσεις μπορούν να μειωθούν κατ' αναλογία στις πινακίδες κυκλοφορίας των μοτοσικλετών.